|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3401, mun. Hînceşti, str. M. Hîncu, 126  tel. (269) 2-20-58, fax (269) 2-20-48,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3401, мун. Хынчешть, ул. М.Хынку, 126  тел. (269) 2-20-58, факс (269) 2-20-48,  E-mail: consiliul@hincesti.md |

**D E C I Z I E**

mun.Hînceşti

**din \_\_\_\_ decembrie 2019 nr. 03/\_\_\_\_\_\_\_\_**

**Cu privire la aprobarea Regulamentului de organizare**

**și funcționare a** **Centrului Raional de Ghidare și**

**Consiliere în Excelență Hîncești**

În scopul modernizării procesului de învățământ, dinamismului inovării, implicării în raporturi strategice de parteneriat cu mediul economic și social, național și internațional, pentru motivarea copiilor și tinerilor cu interes și aptitudini în științe umanistice, reale și naturale, Direcția Învățământ monitorizează, asigurând implementarea politicilor educaționale ale statului. În temeiul Codului Educației nr.152 din 17.07.2014 art., art. 19, 134 al. 4), art.135, art.141,143 din Codul Educației al Republicii Moldova; art. 43 al. 2) al Legii privind administrația publică locală Nr. 436 din 28.12.2006; art. 9 al Legii privind drepturile copilului Nr. 338 din 15.12.1994; în conformitate cu Decizia Consiliului Consultativ al Direcției de Învățământ nr.05 din 4 decembrie 2019 ,,Cu privire la susținerea și promovarea copiilor dotați”, în scopul creării condițiilor optime de dezvoltare a inteligențelor multiple și manifestare a capacităților intelectuale ale elevilor dotați din învățământul preuniversitar și consilierea, consultarea și dezvoltarea carierei cadrelor didactice și de conducere din raion prin perspectiva managerială și curriculară, Consiliul Raional Hîncești **DECIDE**:

1. Se fondează Instituția Publică „**Centrul Raional de Ghidare și Consiliere în Excelență Hîncești”,** în subordinea Direcției de Învățământ Hîncești cu începere de la data de 01 ianuarie 2019;
2. Se aprobă Regulamentul privind organizarea și funcționarea Centrului raional de ghidare și consiliere în excelență educațională pentru copii și tineri cu interes și aptitudini în științe umanistice, reale și naturale *(A*nexa nr. 1 ).
3. Se aprobă statele de personal ale „**Centrului Raional de Ghidare și Consiliere în Excelență Hîncești”**, conform anexei nr. 2 la prezenta decizie.

4. Cheltuielile pentru activitatea Centrului raional de organizare și funcționare a Centrului Raional de Ghidare și Consiliere în Excelență vor fi suportate de către Direcția Învățământ în limita alocațiilor prevăzute.

5. Direcția Învățământ Hîncești (dna TONU Valentina) va iniția concursul de selectare a angajaților Centrului raional de Ghidare și Consiliere în Excelență Educațională.

6. Responsabilitatea pentru îndeplinirea prevederilor prezentei decizii se pune în sarcina șefului Direcției Învățământ, dna Valentina TONU.

7. Controlul asupra executării prezentei Decizii se pune în sarcina vicepreședintelui raionului, dna Olesea BRÎNZĂ.

**Preşedintele şedintei** **\_\_\_\_\_\_\_\_\_\_\_\_\_\_\_**

Contrasemnează:

**Secretarul**

**Consiliului raional Hînceşti Elena MORARU TOMA**

Inițiat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_Iurie Levinschi, Președintele raionului

Elaborat: \_\_\_\_\_\_\_\_\_\_\_\_\_\_\_\_\_\_\_\_Valentina Tonu, șef Direcția Învățământ

Coordonat: \_\_\_\_\_\_\_\_\_\_\_\_\_\_\_\_\_\_\_Olesea Brînză, Vicepreşedintele raionului

Coordonat: \_\_\_\_\_\_\_\_\_\_\_\_\_\_\_\_\_\_\_Galina Erhan, șef Direcția Generală Finanțe

Avizat: \_\_\_\_\_\_\_\_\_\_\_\_\_\_\_\_\_\_\_\_\_Sergiu Pascal, specialist principal (jurist)

Anexa nr. 1

la Decizia Consiliului Raional

nr. \_\_\_\_\_\_\_ din \_\_\_ decembrie 2019

**REGULAMENT**

**de organizare și funcționare a**

**Centrului Raional de Ghidare și Consiliere în Excelență Educațională**

**pentru copii și tineri cu interes și aptitudini în științe umanistice, reale și naturale**

**I. DISPOZIŢII GENERALE**

1. Centrul Raional de Ghidare și Consiliere în Excelență Educațională pentru copii și tineri cu interes și aptitudini în științe umanistice, reale și naturale este o unitate de învăţământ vocațional, înființată ca o structură a DÎ, dispune de patrimoniu, alcătuit din fonduri mobile şi imobile cu drept de gestiune internă, autofinanțare, la caz, de personal didactic şi administrativ, sediul fiind situate în str. Șleahul Mereșenilor nr.14 mun. Hâncești.

2. Prezentul Regulament stabileşte modul de organizare şi funcţionare a Centrului Raional de Ghidare și Consiliere în Excelență Educațională pentru copii și tineri cu interes și aptitudini în științe umanistice, reale și naturale, numit în continuare CRGCEE.

3. CRGCEE este o instituție care funcționează în baza Constituției Republicii Moldova, Codul educației al RM, Legii cu privire la tineret, Codului civil și altor acte normative, precum și în baza prezentului Regulament. Fondator al Centrului este Consiliul Raional Hîncești (în continuare – Fondator).

4. Regulamentul este elaborate în conformitate cu legislaţia în vigoare, în baza actelor normative elaborate de Ministerul Educației, Culturii și Cercetării, a deciziilor Direcției Învățământ, a prezentului regulament, precum și:

- Codul Educaţiei al Republicii Moldova nr.152 din 17 iulie 2014 (publicat în Monitorul Oficial al RM nr.319-324 din 24.10.2014);

- Strategia de dezvoltare a sistemului educațional al raionului Hîncești pentru anii 2013-2020, aprobată prin Decizia CR în anul 2014.

**Art.5*.*** Activitatea referitoare la pregătirea și dezvoltarea copiilor și tinerilor capabili de performanță se va desfășura atât în CRGCEE cât și în unele instituții, unde vor fi înființate grupuri de elevi, activitatea cărora va fi coordonată, **evaluată/ monitorizată** de către Direcția Învățământ.

**Art.6**. CRGCEE colaborează, în desfășurarea activității sale, cu unități de învățământ preuniversitar și superior, cadre didactice, cu specialiști din Agenția Națională pentru Curriculum și Evaluare.

**Art.7**. CRGCEE ,prin DÎ, poate încheia parteneriate cu alte centre similare sau cu instituții de învățământ superior, prin care să realizeze schimburi de experiență.

**Art.8**. CRGCEE poate realiza proiecte în domeniul identificării, pregătirii, stimulării și valorificării potențialului și creativității copiilor și tinerilor capabili de performanțe.

**II. OBIECTIVE, COMPETENȚE ȘI ATRIBUȚII**

**Art. 9. *Obiectivele CRGCEE:***

9.1 crearea unui mediu favorabil de învățare-predare-cercetare pentru copii cu interes și aptitudini pentru ariile curriculare: Preșcolar - Primar, Științe, Limbă și comunicare, Socio-umanistice, pentru părinți;

9.2 promovarea proiectelor comune de formare și dezvoltare a copiilor preșcolari, elevilor cu interes și aptitudini pentru ariile curriculare: *Preșcolar-Primar, Științe, Limbă și comunicare ,* Socio – umanistice, cu pregătirea și participarea cadrelor didactice din IP raionale de învățământ;

9.3 contribuirea la susținerea achizițiilor-instruirilor-cercetărilor-formării profesional continue a profesorilor animatori în domeniul învățământului general, în parteneriat cu alte unități academice;

9.4 contribuirea, inclusiv prin proiecte, pentru integrarea soluțiilor moderne în educație și furnizarea resurselor digitale, educaționale, interactive (biblioteci digitale cu CD-uri educaționale), materialului didactic disciplinar, interdisciplinar, trans disciplinar digitalizat (*Truse digitalizate de laborator pentru aria de Științe – Gimnaziu-Liceu, Elev-ptofesor, softuri educaționale pentru* ariile curriculare: *Preșcolar - Primar, Științe, Limbă și comunicare ,* Socio-umanistice) cu soluții interactive de învățare);

9.5 asigurarea **cursurilor de instruire cu mobilitate sporită** pentru formatori, profesori și elevi din instituțiile raionale (cu certificările aferente), prin utilizarea mijloacelor multimedia, laboratoarelor digitale de Științe cu senzori şi a resurselor-software educaţionale în cadrul activităților/lecţiilor din învățământul general structurat pe trei nivele: *iniţiere*, *consolidare*, *integrare – adresat* copiilor cu interes și aptitudeni pentru ariile curriculare: *Preșcolar-Primar, Științe, Limbă și comunicare ,* Socio- umanistice, precum și personalului didactic;

9.6 asigurarea participării la *dezvoltarea profesională* a copiilor cu interes și aptitudini pentru copiii din ariile curriculare *Preșcolar-Primar, Științe, Limbă și comunicare ,* Socio-umanistice.

**Art.10*. CRGCEE are următoarele atribuții și competențe:***

10.1. În scopul asigurării accesului la educația diferențiată a copiilor și tinerilor capabili de performanțe :

a) elaborează strategii de identificare și de selecție a copiilor și tinerilor capabili de performanțe în vederea constituirii unor grupe de performanță pe discipline, arii curriculare sau domenii științifice, artistice, tehnice, ținând cont de experiența și rezultatele dobândite de către copii și elevi;

b) inițiază acțiuni de identificare și promovare a copiilor și tinerilor capabili de performanțe.

10.2. În scopul asigurării pregătirii diferențiate a copiilor și tinerilor capabili de performanță:

a) elaborează programe de educație diferențiată, în colaborare cu specialiștii din învățământul universitar și preuniversitar, pe discipline, arii curriculare sau domenii științifice, artistice sau tehnice;

b) asigură anual constituirea și funcționarea grupelor de excelență;

c) asigură prin Serviciul Resurse umane al DÎ încadrarea personalului didactic în activitate pentru grupele de excelență;

d) elaborează programe și proiecte în vederea asigurării resurselor materiale, curriculare, informaționale și financiare necesare desfășurării activității și asigură implementarea acestora;

e) asigură pentru aria curriculară Preșcolar-*Primar, Științe, Limbă și comunicare,* Socio – umanistice, (elevii / profesorii), învățarea rapidă a cursurilor. După ce stăpânesc instrumentele digitalizate, profesorii / elevii / copiii învaţă să integreze resursele educaţionale modern nteractive și instrumentele digitalizate în procesul clasic de învățare-predare, iar apoi să dezvolte propriile planuri de lecţii - investigații experimentale – analize – expertize – lucrări de laborator la științe fizice,biologie-ecologie, chimie, geografie, STEM, informatică,inclusiv cu activități olimpice, mobilitate în ateliere, şcoli duminicale, tabere de vară, investigații experimentale prin proiecte cu elemente de cercetare în domeniul științelor, ş.a.. \*Elevii/Profesorii sunt iniţiaţi în profilurile disciplinare şi interdisciplinare ale activităților olimpice și de cercetare conform programelor/planurilor MECC RM, Autorităților locale, DÎ a CR Hîncești, Instituţiile Publice sau/și private raionale de învăţământ din raion și municipiul Hîncești în parteneriat cu Didact Vega S.R.L.

f) elaborează și asigură, prin intermediul conducerii Direcției Învățământ, implementarea unor programe de parteneriat cu diverse instituții din țară și din străinătate, cu organizații nonguvernamentale, cu comunitatea locală, în scopul îmbunătățirii condițiilor și resurselor necesare educării diferențiate a copiilor și tinerilor capabili de performanță;

g) organizează anual tabere raionale de pregătire a copiilor și tinerilor apți de performanțe la treapta preșcolară și primară, pe discipline (matematică, informatică, chimie, biologie ,limba și literatura română, istorie, geografie etc.), precum și concursuri interraionale, internaționale.

**Capitolul III. STRUCTURA ORGANIZATORICĂ ȘI CONDUCERE**

**Art.14**. (1)Activitatea din CRGCEE este gratuită pentru elevi, așa cum este cea din învățământul de stat.

a) CRGCEE este finanțat din bugetul raional;

b) CRGCEE poate fi finanțat și prin donații, sponsorizări, alte surse, inclusiv darea în arendă a spațiului pentru organizarea unor simpozioane etc, toate conform legislației în vigoare;

c) CRGCEE poate beneficia de surse financiare suplimentare provenite din prestarea serviciilor educaționale (pregătirea/perfecționarea cadrelor didactice și a elevilor), activități generatoare de profit, precum și din arendarea patrimoniului.

d) Consiliul Raional aprobă planul de încadrare cu personal didactic, fondul de salarizare, respectând normele regulamentare.

**Art.15*.*** DÎ Hîncești îndeplinește orice alte atribuții stabilite prin ordine şi metodologii ale Ministerului Educației Culturii și Cercetării, Consiliului Raional privind activitatea din CRGCEE;

**Art.16**. Conducerea CRGCEE este asigurată de:

- coordonatorul șef al activității de performanță la nivel de raion – șeful Direcției Învățământ (monitorizare);

- directorul – specialistul desemnat de DÎ Hâncești, în urma desfășurării concursului;

- coordonatori pe discipline, specialiști metodiști, coordonatori la nivel de DÎ ai disciplinelor pentru care se aprobă grupe de excelență.

**Art.17*.*** Directorul CRGCE are următoarele atribuții şi competențe:

1. avizează strategiile de identificare şi de selecționare a tinerilor capabili de performanță, la nivelul raionului;
2. coordonează elaborarea tematicilor, pe discipline, pentru orele de excelență;
3. stabilește încadrarea profesorilor la grupele de excelentă în urma selecției copiilor şi tinerilor capabili de performanțe;
4. elaborează şi aplică strategii de evaluare a activității desfășurate în CRGCEE, controlează calitatea procesului de pregătire din CRGCEE;
5. întocmește certificatele de excelență care atestează activitatea desfășurată în anul școlar încheiat;
6. identifică nevoile de formare continuă a profesorilor implicați în activitatea de pregătire;
7. monitorizează activitatea de formare continuă a profesorilor implicați în selecția copiilor şi pregătirea tinerilor capabili de performanță;
8. avizează împreună cu specialistul coordonator pe disciplină programele lunare / semestriale de activitate, propuse de profesori;
9. prezintă anual un raport asupra calității şi rezultatelor obținute la nivelul CRGCE, raport care este inclus în cel al Direcției Învățământ;
10. colaborează cu reprezentanții Direcției Învățământ pentru premierea şi stimularea elevilor şi profesorilor;
11. popularizează activitatea şi rezultatele elevilor şi profesorilor din CRGCEE în mass-media.

**CAPITOLUL IV. PERSONALUL DIDACTIC**

**SECȚIUNEA 1. Selecția profesorilor**

**Art18*.*** (1) Selecția profesorilor se face pe baza unei scrisori de intenție, cu argumente, adresată directorului,conform rezultatelor la clasă a optantului.

(2) Dacă profesorul a fost angajat în anii anteriori la CRGCEE, este suficientă depunerea unei cereri de reangajare, pe numele șefului centrului;

(3) Sunt selectați profesorii care manifestă interes constant față de pregătirea de performanță a elevilor, cu prioritate cei ai căror discipoli au obținut rezultate deosebite la olimpiade și la concursuri școlare.

(4) Comisia de selecție este numită prin decizia CA al DÎ și este formată din șeful direcției, șeful adjunct, specialistul coordonator al disciplinei la nivel de direcție, directorul CRGCEE.

**Art.19.** Profesorii sunt remunerați în sistem de plată cu ora, potrivit prevederilor legale în vigoare.

**Art.20**. Numărul de posture corespunzător activității de pregătire și dezvoltare a copiilor și tinerilor capabili de performanțe desfășurate în CRGCEE se stabilește annual și se aprobă de către DÎ, în funcție de numărul de grupe de excelență constituite.

**SECȚIUNEA 3. Profesor-animator**

**Art.23**. Cadrele didactice care predau în CRGCEE au următoarele atribuții:

1. contribuie la identificarea și selectarea copiilor și tinerilor capabili de performanță;
2. asigură pregătirea copiilor și tinerilor capabili de performanță din grupele la ale căror activități participă;
3. aplică programele de pregătire avizate de specialistul coordonator al disciplinei, în concordanță cu programele olimpiadelor școlare, pe specialități și pe ani de studii;
4. proiectează și realizează activităț ididactice respectând tematica avizată de specialistul coordonator din cadrul DÎ;
5. completează fișele de prezență a copiilor și tinerilor capabili de performanță, la fiecare activitate de pregătire, pe care o predă direct directorului;
6. predă/transmite documentele de planificare personale ale profesorului responsabil pe disciplină de studio din DÎ;
7. răspunde de integritatea fizică și psihică a elevilor grupei, pe toată durata cursului;
8. supraveghează elevii pe durata pauzelor;
9. se asigură că sala / laboratorul în care se desfășoară cursul nu suferă daune materiale, pe toată durata cursului;
10. au obligația de a anunța directorul CRGCEE-ului în cazul semnalării, ivirii unor evenimente deosebite ce afectează buna desfășurare a activității didactice și vin în contradicție cu legislația și regulamentele în vigoare,
11. au obligația de a nota în mod explicit tema predată și de a semna în condica de prezență proprie CRGCEE;
12. să elaboreze și să respecte tematicile CRGCEE;
13. are obligația să-și ducă la îndeplinire sarcinile de lucru;

n) să prezinte elevilor manualele aferente anului de studiu aprobate de MECC și bibliografia aferentă;

o) să aibă o conduită etică și morală adecvată;

p) să fie punctual la întâlnirile cu elevii, să dea dovadă de profesionalism;

r) să realizeze întâlniri metodice cu alte cadre didactice și să urmărească modificările și noutățile legislative;

s) să aplice teste inițiale, de progres (atunci când consideră necesar) și finale și să ofere constant feedback învățării elevilor.

**CAPITOLUL V.ACTIVITĂȚI DESFĂȘURATE**

**SECȚIUNEA 1. Dispoziții generale**

**Art.22** Cursurile și activitățile educative desfășurate în cadrul CRGCEE sunt gratuite și obligatorii pentru elevii selectați în anul școlar respectiv.

**Art.23** Cadrele didactice au obligația să promoveze în relațiile cu elevii și părinții acestora o atitudine corectă, principială, nediscriminatorie, de respect reciproc, să manifeste deschidere în relațiile cu aceștia.

**SECȚIUNEA 2. Organizarea activităților**

**Art.25** (1) Pregătirea copiilor și tinerilor capabili de performanță se face în grupe de excelență, pe ani de studiu și pe discipline, numărul de copii și elevi din fiecare grupă fiind minimum 8 și maximum de 15. Când nu este posibilă crearea unei grupe suplimentare în cadrul unei discipline pe an de studiu, se poate depăși limita numerică maximă.

(2) Pentru pregătirea loturilor raionale pe discipline/domenii interdisciplinare, pluridisciplinare, intradisciplinare/ arii curriculare se pot organiza grupe de pregătire cu un număr mai mic de copii/tineri decât cel prevăzut de aliniatul (1).

(3) În funcție de specificul activității, se pot organiza grupe de excelență constituite din elevi din diferiți ani de studii.

(4) Activitatea fiecărei grupe de excelență este condusă de unul sau mai multe cadre didactice, având funcția de profesori lectori.

**Art.29** Grupele de excelență se organizează, anual, pentru:

1. Disciplinele la care se organizează olimpiade și concursuri naționale și internaționale;
2. activități care vizează dezvoltarea competențelor interdisciplinare, pluridisciplinare și trans disciplinare;

**Art.31** (1) Pregătirea copiilor și tinerilor capabili de performanță se desfășoară în timpul anului școlar, fără a perturba programul normal al unității de învățământ, în orele după programul școlar, în zilele de odihnă, dar și pe durata vacanțelor.

(2) Orarul activităților este întocmit pornind de la prevederile conform căreia fiecare grupă de excelență are 2-6 ore de pregătire pe săptămână, ce vor fi împărțite, conform specificului, aspectul teoretic și practic.

**SECȚIUNEA 3.Evaluarea finală**

**Art.32.** La finalul cursurilor, evaluarea finală a elevilor se va face independent în cadrul fiecărei grupe. Punctajul final al activității elevului va fi acordat urmând criteriile:

1. Rezultatul la proba scrisă sau practică a evaluării finale (maxim 100 puncte).
2. Performanțe atinse la olimpiade școlare și/sau concursuri de profil cuprinse în calendarul concursurilor naționale cu/fără finanțarea Ministerului Educației Culturii și Cercetării în anul școlar în derulare.

**Capitolul VI. ELEVI**

**SECȚIUNEA 1.Dispoziții generale**

**Art.35**. În CRGCEE este obligatoriu ca ținuta elevilor să fie una decentă, curată și îngrijită.

**Art.38.** Accesul altor persoane, pe durata cursurilor organizate de CRGCE, în spațiul unității de învățământ, se va face cu respectarea regulamentului acesteia.

**Art.40** În timpul excursiilor/taberelor școlare organizate în cadrul centrului de excelență, comportamentul elevilor se va supune acelorași reguli ca și în școală. Organizarea unei excursii/tabere trebuie să se facă cu avizul coordonatorului DÎ, prin ordinul emis de către DÎ.

**SECȚIUNEA 2.Selecția**

**Art.41.** Selectarea copiilor și tinerilor capabili de performanțe se face printr-o testare inițială de evaluare a nivelului cognitiv la disciplina la care doresc să participe la pregătire, respectându-se regulile specifice de admitere în cadrul grupelor CRGCEE, precum și în baza rezultatelor concursurilor școlare.

**Art.42.** Regulile specifice de admitere în cadrul grupelor CRGCEE Hîncești:

a) Elevii calificați la Olimpiada raională de specialitate sunt admiși în grupa corespunzătoare fără a mai susține testarea inițială, chiar dacă rezultatul a fost obținut în alt an decât cel anterior;

b) În limita unui număr de maximum 5 elevi pe grupă, comisia de selecție poate aproba selectarea în grupă a elevilor care au susținut testarea;

c) În funcție de rezultatele selecției, directorul centrului, specialiștii metodiști coordonatori pe discipline de studii pot decide reconfigurarea grupelor pe discipline de învățământ, în concordanță cu numărul de norme aprobate;

d) Se pot organiza grupe pe arii curriculare, în acest caz, selecția se face luând în calcul rezultatul obținut la una dintre disciplinele la care elevul a participat anul anterior.

**Art.43**. În fiecare an se susține testare inițială pentru ocuparea locurilor din grupele de la început de ciclu primar, gimnazial și liceal, în măsura numărului de locuri disponibile, dar se poate organiza testare inițială și pentru ocuparea locurilor vacante din anul școlar anterior.

**SECȚIUNEA 3. Îndatoririle elevilor**

**Art.44.** Elevii au obligația să respecte programul Centrului, să învețe în vederea atingerii obiectivelor stabilite.

**Art.45.** Elevii au obligația sa participe la olimpiadele și concursurile școlare organizate de MECC.

**Art.47.** Elevii au obligația să aibă o comportare civilizată, să fie politicoși în școală, pe stradă și în locurile publice, inclusiv în relațiile cu personalul angajat.

**Art. 48.** Violența verbală și fizică manifestată de elevi se sancționează în funcție de gravitatea acesteia în conformitate cu Regulamentul vieții interne a CRGCEE.

**Art.49.** Elevii au datoria să păstreze cu grijă bunurile CRGCEE, să nu producă stricăciuni localului și nici mobilierului. În caz că se constată deteriorări de mobilier sau dispariții de obiecte, elevii și părinții vor fi obligați să suporte cheltuielile de reparații și de despăgubire instituției. Dacă nu se descoperă vinovatul, cheltuielile privind reparațiile vor fi suportate de întreaga grupă.

**Art.50.** Deteriorarea intenționată a aparaturii de laborator sau dereglarea intenționată a calculatoarelor, rețelei de calculatoare din CRGCEE, precum și orice alte prejudicii cauzate de utilizatori, se vor sancționa în funcție de gravitatea faptei, iar pagubele materiale se vor imputa vinovatului.

**Art.51.** Elevii trebuie să păstreze ordine și curățenie în toate încăperile CRGCEE, în clase, cabinete, laboratoare, coridoare, WC-uri și curtea școlii-gazdă. Elevii care nu respectă curățenia în centru vor fi sancționați, în funcție de gravitatea faptei conform ROI al centrului.

**Art.52.** CRGCEE și directorii unităților de învățământ unde se desfășoară activitatea de excelentă nu își asumă răspunderea pentru lucrurile de valoare pe care elevii le aduc la școală și nu sunt necesare procesului didactic (telefoane mobile, computere personale, alte dispozitive IT, bijuterii, sume mari de bani etc).

**Art.53.** Indiferent de locul în care se află,și în permanență, elevii Centrului trebuie să aibă un comportament civilizat, decent și onorant pentru instituția în care învață.

**Art.54.** Elevii selectați în CRGEE au datoria de a participa la olimpiadele și competițiile școlare organizate la nivel local/raional/ național/ internațional, la disciplinele respective, înscrise în calendarele Ministerului Educației Culturii și Cercetării.

.

**SECȚIUNEA** 4. **Recompense acordate elevilor**

**Art.55**. Consiliul de administrație al unității de învățământ unde este înmatriculat elevul, la propunerea specialistului coordonator al disciplinei și a profesorului de la grupă, stabilește și actualizează anual recompensele pentru rezultatele obținute de elevi și profesori și criteriile de acordare a acestora.

**Art.56.** Recompensele pentru rezultatele obținute de elevi și profesori pot consta în:

* tabere gratuite de studiu și odihnă;
* excursii gratuite de studiu în țară și în străinătate;
* premii în bani/ obiecte numite Premii de Excelență;

**Art.57.** Premiile de excelență sunt acordate pentru rezultatele școlare obținute în anul școlar anterior, la finalizarea tuturor fazelor olimpiadelor școlare, în limita fondurilor alocate de la bugetul local/raional.

**SECȚIUNEA** 5.**Sancțiuni aplicate elevilor**

**Art.59**.Refuzul nejustificat, stabilit ca atare de profesorul disciplinei la care este înscris elevu l, de a participa la competițiile școlare pe discipline, se sancționează cu excluderea acestuia din grupă.

**CAPITOLUL VII .DISPOZIȚII FINALE**

**Art.60.** Prezentul Regulament are caracter obligatoriu de la data aducerii la cunoștința publică și se completează cu prevederile Codului Educației, cu modificările și completările ulterioare.

**Art.61**. Regulamentul de organizare și funcționare al CRGCEE va fi adus la cunoștință publică, prin afișare, pe site-ul DÎ Hâncești.

Anexa nr. 2

la Decizia Consiliului Raional

nr. \_\_\_\_\_\_\_ din \_\_\_ decembrie 2019

**Statele de personal**

**Al**

***Centrului raional de* *Ghidare și Consiliere în Excelență Educațională***

|  |  |  |  |  |  |
| --- | --- | --- | --- | --- | --- |
| Nr. d/o | Denumirea funcției | Codul funcției | Clasa de salarizare | Coeficientul de salarizare | Nr. de unități |
| **1** | Director (șef) | **E4009** | 72 | 4,41 | ***1*** |
| **2** | Cadre didactice | **E4018** | 56 | 3,16 | ***10*** |
| **3** | Administrator principal | **H6109** | 34 | 1,99 | ***1*** |
| **4** | Îngrijitoare de încăperi | **H6185** | 6 | 1,11 | ***1*** |
|  | **TOTAL** |  |  |  | **13** |

**Secretarul**

**Consiliului raional Hînceşti Elena MORARU TOMA**

Elaborat: \_\_\_\_\_\_\_\_\_\_\_\_\_\_\_\_\_\_\_\_Valentina Tonu, șef Direcția Învățământ

Coordonat: \_\_\_\_\_\_\_\_\_\_\_\_\_\_\_\_\_\_\_Galina Erhan, șef Direcția Generală Finanțe

**NOTA INFORMATIVĂ**

**la proiectul Deciziei**

**Cu privire la aprobarea Regulamentului de organizare și funcționare a Centrului Raional de Ghidare și Consiliere în Excelență Educațională Hîncești**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Examinarea Regulamentului este dictată de oportunitatea creării condițiilor optime de dezvoltare a inteligențelor multiple și manifestare a capacităților intelectuale ale elevilor dotați din învățământul preuniversitar și consilierea, consultarea și dezvoltarea carierei cadrelor didactice și de conducere din raion prin perspectiva managerială și curriculară,totodată, în scopul asigurării funcționalității spațiului reconstruit și amenajat cu sursele extrabugetare atrase în raion. Inițiatorul proiectului de decizie este Preşedintele raionului Hîncești. Autorul proiectului de decizie este șefa Direcției Învățământ (dna Valentina TONU). |
| **2. Modul de reglementare a problemelor abordate în proiect de cadru normativ în vigoare** |
| Codul Educației al RM nr. 152 din 07.07.2014, art. 141 al.(4), Regulamentul de organizare și funcționare a Direcției Învățământ, Strategia de dezvoltare a sistemului educațional raional pentru anii 2013 – 2020. |
| **3. Scopul şi obiectivele proiectului** |
| Proiectul de Decizie urmărește scopul de a reglementa funcționalitatea unei structuri raionale din componența Direcției Învățământ menite să animeze activitatea cu tineri și copii apți de performanțe. |
| **4. Estimarea riscurilor legate de implementarea acestui proiect** |
| Riscuri estimate nu sunt . |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_\_\_\_\_\_, 2019, **Cu privire la aprobarea Regulamentului de organizare și funcționare a Centrului Raional de Ghidare și Consiliere în Excelență Educațională Hîncești** nu contravine şi nu necesită modificări ale actelor normative în vigoare. |

**Șef**

**Direcția Învățământ Valentina Tonu**